नेहरू पर पहली बार ये कोशिश बंटवारे से नाराज किसी शख्स ने 1947 में ही की थी, जब नेहरू नॉर्थ वेस्ट फ्रंटीयर के दौरे पर थे. इसका उल्लेख नेहरू के पर्सनल असिस्टेंट रहे एम ओ मथाई ने अपनी बुक ‘रिमिन्सेसेज ऑफ नेहरू एज’ में किया है, जिस पर बाद में प्रतिबंध लगा दिया गया था. नेहरू की सिक्योरिटी में लगे लोगों ने नाराज व्यक्ति को फौरन हिरासत में ले लिया था. बंटेवारे के फैसले और बंटवारे के दौरान हुई काफी परेशानी के चलते वो नेहरू से नाराज बताया गया था. ये खबर ना किसी अखबार में छपी और ना किसी रेडियो पर चली. ज्यादातर लोगों को तो पता ही तब चला जब मथाई की किताब में इसका उल्लेख किया गया, उस वक्त ये कहकर इस खबर को टाल दिया गया था कि वो व्यक्ति नेहरू को एक जोरदार थप्पड़ लगाना चाहता था.